CELEX: C2004/168/20
Language: sl
Date: 2004-06-26 00:00:00
Title: Zadeva T-153/04: Tožba Ferriere Nord spa proti Komisiji Evropskih Skupnosti, vložena dne 23. aprila 2004

26.6.2004   
            
            
               SL
            
            
               Uradni list Evropske unije
            
            
               C 168/11
            
         Tožba Ferriere Nord spa proti Komisiji Evropskih Skupnosti, vložena dne 23. aprila 2004
   (Zadeva T-153/04)
   (2004/C 168/20)
   Jezik postopka: italijanščina
   Ferriere Nord spa, ki jo zastopata Wilma Viscardini in Gabriele Donà, avvocati, je dne 23. aprila 2004 na Sodišče prve stopnje Evropskih skupnosti vložila tožbo proti Komisiji Evropskih Skupnosti.
   Tožeča stranka Sodišču prve stopnje predlaga, naj:
   
               —
            
            
               na podlagi člena 230 Pogodbe ES razglasi za nični odločbi Komisije Evropskih skupnosti, priporočen dopis BUDG/C-5/DS (D2004)/51138 z dne 5. februarja 2004, ki ga je tožeča stranka prejela 13. februarja 2004, ter telefaks BUDG/C-05/DS (D2004) 53883, ki ga je tožeča stranka prejela 13. aprila 2004, s katerima je Ferriere Nord pozvala k plačilu dveh zneskov in sicer 564.402,26 EUR in 341.932,32 EUR v zvezi z zadevo IV/31.553 – varjene kovinske mreže;
            
         
               —
            
            
               Komisiji Evropskih Skupnosti naloži plačilo vseh stroškov postopka.
            
         Tožbeni razlogi in bistvene navedbe
   Tožeča stranka v utemeljitev svojega zahtevka navaja, da sta zgoraj navedeni odločbi, s katerima se izvršuje odločba Komisije z dne 2. avgusta 1989 (s katero je bilo tožeči stranki naloženo plačilo denarne kazni v znesku 320.000 ECU zaradi kršitve člena 85(1) Pogodbe EGS), nezakoniti, ker je na podlagi člena 4 Uredbe Sveta (EGS) št. 2988/74 o rokih zastaranja v postopkih in izvajanju sankcij v transportnem pravu in pravu konkurence Evropske gospodarske skupnosti (1) nastopilo zastaranje. In sicer:
   
               —
            
            
               je odločba Komisije z dne 2. avgusta 1989 postala pravnomočna s sodbo Sodišča z dne 17. julija 1997 in je torej s tem dnem začel teči zastaralni rok petih let iz člena 4 Uredbe 2988/74;
            
         
               —
            
            
               ta rok je bil prekinjen z dopisom Komisije z dne 11. septembra 1997, ki je bil tožeči stranki vročen 18. septembra 1997, katerega učinek je bil, da je zastaralni rok petih let začel teči znova (v skladu s členom 5 Uredbe 2998/74);
            
         
               —
            
            
               Komisija bi zato morala predlagati izvršbo odločbe o denarni kazni do 11. septembra 2002 oziroma najkasneje do 18. septembra 2002;
            
         
               —
            
            
               nasprotno pa sta izpodbijani odločbi datirani 5. februarja 2004 (tožeča stranka jo je prejela 13. februarja 2004) in 13. aprila 2004 (tožeča stranka jo je prejela po telefaksu 13. aprila 2004);
            
         
               —
            
            
               pravica Komisije predlagati izvršbo svoje odločbe z dne 2. avgusta 1989 je zato zastarala.
            
         
      (1)  UL L 319, 29. 11. 1974, str. 1.